На основу члана 43. став 1 тачка 4 Закона о запошљавању и осигурању за случај незапослености („Сл. гласник РС“, бр. 36/2009, 88/2010, 38/2015, 113/2017 и 113/2017 – др.закон), члана 30. Закона о професионалној рехабилитацији и запошљавању особа са инвалидитетом („Сл. гласник РС“, бр. 36/2009 и 32/2013) и чл. 42. и 129. Правилника о критеријумима, начину и другим питањима од значаја за спровођење мера активне политике запошљавања („Сл. гласник РС“, бр. 102/2015, 5/2017 и 9/2018), Споразума о уређивању међусобних права и обавеза у реализацији програма или мера активне политике запошљавања за 2020. годину број 1908-101-2/2020., од 20.05.2020. године, Одлуке о буџету Града Сомбора за 2020. годину („Сл. лист Града Сомбора“, број 23/2019) и Локалног акционог плана запошљавања Града Сомбора за 2020.годину, број 10-1/2020-II

**НАЦИОНАЛНА СЛУЖБА ЗА ЗАПОШЉАВАЊЕ И ГРАД СОМБОР**

**ОБЈАВЉУЈЕ**

**ИЗМЕНУ ЈАВНОГ ПОЗИВА**

**ПОСЛОДАВЦИМА ЗА ДОДЕЛУ СУБВЕНЦИЈЕ ЗА ЗАПОШЉАВАЊЕ НЕЗАПОСЛЕНИХ ЛИЦА ИЗ КАТЕГОРИЈЕ ТЕЖЕ ЗАПОШЉИВИХ НА НОВООТВОРЕНИМ РАДНИМ МЕСТИМА У 2020. ГОДИНИ**

У тексту Јавног конкурса послодавцима за доделу субвенције за запошљавање незапослених лица из категорије теже запошљивих на новоотвореним радним местима у 2020. Години, објављеног у средствима јавног информисања дана 15.06.2020. године у глави I „ОСНОВНЕ ИНФОРМАЦИЈЕ“, став 2 мења се и гласи: „Категорије теже запошљивих на које се ова субвенција односи су:

* млади до 30 година старости - без квалификација/са ниским квалификацијама, млади у домском смештају, хранитељским породицама и старатељским породицама;
* старији од 50 година;
* вишкови запослених;
* Роми;
* особе са инвалидитетом;
* радно способни корисници новчане социјалне помоћи;
* дугорочно незапослени;
* жртве породичног насиља;
* **жене**

**Остале одредбе јавног позива остају неизмењене.**